મહેસાણા : બાલાજી હાઇટ્સ ફ્લેટમાં ભેદી આગ, ઓસ્ટ્રેલિયા જવાની તૈયારી કરતા પરિવારના દસ્તાવેજ સહિત 2 લાખ રૂપિયા બળી ગયા. | CN24NEWS
Home મહેસાણા મહેસાણા : બાલાજી હાઇટ્સ ફ્લેટમાં ભેદી આગ, ઓસ્ટ્રેલિયા જવાની તૈયારી કરતા પરિવારના...
મહેસાણાના મોઢેરા રોડ પર સ્વામિનારાયણ મંદિરની પાછળ આવેલા બાલાજી હાઇટ્સ ફ્લેટમાં બીજા માળે આવેલા એક મકાનમાં મંગળવારે સવારે ભેદી રીતે લાગેલી આગમાં તિજોરીમાં મૂકેલી રૂ.2 લાખની રોકડ પણ બળીને ખાખ થઇ ગયું હતું. આગની ઘટનાને પગલે ફ્લેટ તેમજ આસપાસના રહીશોમાં ગભરાટ સાથે ભાગદોડ મચી ગઇ હતી. પાલિકાની ફાયર ટીમે આગ ઓલવી હતી. હતી. આ મામલે બી ડિવિજન પોલીસે જાણવા જોગ નોંધ કરી છે. પ્રાથમિક તપાસમાં મકાનમાં શોર્ટ સર્કિટના કારણે આગ લાગી હોવાનું જણાય છે.
મકાનના એક જ રૂમમાં આગ લાગી છે તે જોતાં શોર્ટ સર્કિટ કારણ છે કે નહીં તે ચોક્કસ કહી શકાય નહીં. રૂમમાં મંદિર પણ હતું અને તેમાં દીવો કરતાં આગ લાગી હોઇ શકે. અહીં વાયરિંગ અંડર ગ્રાઉન્ડ છે માટે શોર્ટ સર્કિટ થવું અશક્ય છે તેમજ રૂમમાં ઇલેકટ્રીક ઉપકરણ પણ નથી. જોકે, પ્લગ ભરાવતાં શોર્ટ સર્કિટ થઇ શકે છે. : હરેશ પટેલ, ફાયર અધિકારી,નગરપાલિકા
Previous articleSCની કમિટિ પર વાંધો, ખેડૂતો પોતાની લડાઈ ચાલું રાખશે
Next articleઅમદાવાદ : વીડિયો વાઇરલ : રામોલ વિસ્તારમાં મોડી રાત સુધી પતંગ બજારો ખુલ્લી : રાત્રી કરફ્યુનો ખુલ્લેઆમ ભંગ.